**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATEA DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | **Morfologia funcțională a sistemului stomatognat** |
| Tipul | Obligator |
| Anul de studii | I |
| Componenta | De specialitate |
| Titularul de curs | Bajurea Nicolae, dr.șt.med., conf.univ.  Cheptanaru Olga, dr.șt.med., conf univ. |
| Locația | Catedra de propedeutică stomatologică “Pavel Godoroja”, USMF “Nicolae Testemițanu”, Clinica stomatologică universitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului I are nevoie de următoarele abilități: cunoașterea limbii de predare; competențe confirmate în științele studiate la nivelul liceal (biologie, chimie, fizică); cunoașterea principiilor de formare a termenilor medicali. |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei | Prezentarea importanței cunoștințelor despre morfologia și funcțiile sistemului stomatognat și implimentarea lor în următoarele cursuri în devenire a unui bun medic stomatolog. Această disciplină este orientată spre o atitudine medicală care pornește de la cunoașterea normalului pentru înțelegerea modificărilor patologice. În acest sens considerăm necesară cunoașterea morfologiei funcționale a elementelor sistemului stomatognat pentru elaborarea și aplicarea unei terapii stomatologice. |
| Tematica prezentată | Cursul de Morfologie funcțională a sistemului stomatognat reprezintă o componentă importantă din domeniul educației preclinice și clinice a viitorului medic stomatolog și are drept obiectiv major studierea elementelor componente ale sistemului stomatognat – nivelul de dezvoltare filogenetică, ontogenetică, morfologică, structurală, funcțională al sistemului stomatognat, parte integră a organismului uman. Această disciplină se ocupă cu cunoaşterea, înţelegerea și însuşirea noţiunilor generale despre morfologia elementelor sistemului stomatognat, corelarea cunoștințelor dobândite la curs cu cele studiate la anatomie, fiziologie, histologie, cunoaşterea fiecărei entităţi morfologice individuale şi asocierea lor într-un complex morfologic funcţional – sistem stomatognat. |
| Finalități de studiu | • Să cunoască noțiuni de morfologie a sistemului stomatognat;  • Să înțeleagă principiile compartimentării sistemului stomatognat;  • Să înțeleagă relația sistemului stomatognat cu întregul organism uman;  • Să cunoască dezvoltarea filogenetică și ontogenetică a sistemului stomatognat;  • Să cunoască morfologia principalelor componente ale sistemului stomatognat;  • Să cunoască structura funcțională a suportului osos al sistemului stomatognat;  • Să cunoască morfologia articulației temporo-mandibulare;  • Să cunoască morfologia mușchilor sistemului stomatognat;  • Să cunoască noțiuni generale privind morfologia dinților, arcadelor și a țesuturilor de susținere;  • Să identifice grupele de dinți umani și numerotarea acestora  • Să cunoască principiile fundamentale mandibulo-craniene: relația de postură mandibulară, relația centrică, rapoartele ocluzale statice și dinamice;  • Să cunoască rapoartele arcadelor dentare fiziologice și patologice;  • Să înțeleagă procesele de biomecanică mandibulară;  • Să cunoască bazele și rolul ariei ocluzale, planului de ocluzie, curbele de ocluzie;  • Să cunoască structura morfologică și compoziția chimică a dinților;  • Să cunoască fazele de dezvoltare ale dinților;  • Să cunoască termenii de formare, mineralizare și erupție a dințior temporari și permanenți;  • Să fie capabil de a evalua locul și rolul morfologiei funcționale a sistemului stomatognat în pregătirea preclinică a studentului-medic;  • Să fie competent de a utiliza cunoștințele și metodologia morfologiei funcționale a sistemului stomatognat în abilitatea de a explica natura unor procese fiziologice sau patologice;  • Să fie apt să deducă cauzele posibile ale blocării proceselor funcționale de bază și consecințele lor asupra sistemului stomatognat și a organismului în întregime;  • Să fie competent să utilizeze critic și cu încredere informațiile științifice obținute utilizând noile tehnologii informaționale și de comunicare. |
| Manopere practice achiziționate | * Marcarea în caiete cavitatea bucală cu menționarea elementelor componente a sistemului stomatognat pe desen. * Marcarea stîlpilor de rezistenţă la maxilă şi mandibulă * Marcarea locurilor de inserţie a muşchilor mobilizatori la mandibulă și întocmirea schemei elementelor de structură a articulației temporo-mandibulare. * Desenarea în caietele de lucrări practice un dinte în 5 proecţii şi – l notează prin toate sistemele de notare a dinţilor, totodată înscriu şi formulele de notare a dinţilor. * Modelarea prin sculptură în săpun sau ceară a unui incisiv. * Modelarea prin sculptură în săpun sau ceară a unui canin. * Modelarea prin sculptură în săpun sau ceară a unui premolar superior și inferior. * Modelarea prin sculptură în săpun sau ceară a unui molar superior * Modelarea prin sculptură în săpun sau ceară a unui molar inferior. * Întocmirea de scheme și tabele termenii de formare, mineralizare și erupție a dinților temporari și permanenți. * Desenarea ambele arcade dentare separat respectînd formele lor și un dinte împreună cu parodontul, respectând dimensiunile naturale * Desenarea contactelor ocluzale în intercuspidarea maximă și Rapoartele între arcadele dentare fiziologice şi patologice. * Desenarea structurii histologice a adamantinei, dentinei, cementului; structura prismelor şi cristalelor de hidroxiapatită. * Desenarea structura pulpei dentare cu evidenţierea straturilor ei. * Desenarea histogineza ţesuturilor dentare; forma celulelor organului adamantin, papilei mezenchimale şi sacului dentar. |
| Forma de evaluare | Examen |